**Lisa 1. Hankelepingu projekt**

|  |  |
| --- | --- |
| **Poolte andmed** | |
| **Tellija** | **Siseministeeriumi infotehnoloogia- ja arenduskeskus** |
| Registrikood | 70008440 |
| Aadress | Mäealuse 2/2, 12618 Tallinn |
| Tellija esindaja | … |
| Esinduse alus | Põhimäärus/volikiri |
| Kontaktisikud | 1. *Ardi Ahi, tehniline haldur, e-post:* [*ardi.ahi@smit.ee*](mailto:ardi.ahi@smit.ee)*, tel: 5197 1440;* 2. *Helena Veetõusme, juhataja, e-post:* [*helena.veetousme@smit.ee*](mailto:helena.veetousme@smit.ee)*, tel: 501 9599;* |
|  |  |
| **Täitja** | **AS/OÜ** |
| Registrikood | … |
| Aadress | … |
| Arveldusarve number | … |
| Täitja esindaja | … |
| Esinduse alus | *Põhikiri/volikiri* |
| Kontaktisikud | 1. … |

1. **Lepingu üldised tingimused**

|  |  |
| --- | --- |
| **Lepingu sõlmimise alus** | Riigihangete seaduse § 125 alusel läbi viidud lihthankemenetluse „Oracle andmebaasiseadmete (ODA) tootetugi 2026“, (viitenumber 302371) alusdokumendid ning täitja esitatud pakkumus. |
| **Lepingu ese** | Oracle andmebaasiseadmete (ODA) tootetugi vastavalt lisas 2 toodule. |
| **Rahastamisallikas** | Riigieelarve |
| **Lepingu lisad** | *Lisa 1 – SMIT-i käsunduslepingu üldtingimused;*  *Lisa 2 –Tellija tehniline kirjeldus (sh maksumuse vorm);*  *Lisa 3 – Täitja pakkumus (lisatakse vajadusel);*  Lisa 4 – …. |

1. **Lepingu täitmine**
   1. Käesoleva lepingu alusel osutab täitja tellijale tehnilises kirjelduses (Lisa 2) kirjeldatud Oracle andmebaasiseadmete (ODA) tootetuge ning tellija tasub selle eest vastavalt lepingule.
   2. Täitja aktiveerib tootetoe alates lepingu sõlmimisele järgnevast päevast, aga mitte varem, kui 01.01.2026 lepingu lisas 2 jrk nr 2-6 loetletud seadmete puhul ning mitte varem, kui 09.01.2026 lepingu lisas 2 jrk nr 1 seadme puhul. Lepingu esemeks olevat tootetuge osutatakse 12 kuud alates aktiveerimisest.
   3. Tootetugi peab vastama vähemalt lisas 2 toodud tingimustele.
   4. Tootetugi eesti keeles, e-posti ja telefoni teel tootetoe kontaktil ………….., tel …………. *Tootjapoolse tootetoe veebikeskkonna aadress on ……(märgitakse olemasolul).* Telefoni teel edastatud teated tuleb kinnitada e-posti teel.
   5. Täitja kinnitab, et on tootja volitatud toe partner (esindusõigus) ja vastutab esindusõiguse olemasolu eest kogu lepingu kehtivuse vältel.
   6. Täitja on kohustatud tagama teenuse osutamise vastavalt lepingule ning kooskõlas täitjale kui ametialasele professionaalile esitatud asjakohaste nõuete ja hea tavaga ning vastutama lepingu täitmise eest moel, mis ei riiva kolmandate osapoolte õigusi, sh intellektuaalomandi õigusi.
   7. Tellijal on õigus igal ajal kontrollida lepingu eseme vastavust lepingule ning täitja kinnitustele ning nõuda täitjalt informatsiooni lepingu täitmise kohta, sh esindusõigust tõendavate dokumentide esitamist.
   8. Tootetoe osutamise veebikeskkonna olemasolul, kohustub täitja lepingu aktiveerimise hetkeks tagama tellijale ligipääsu vastavale veebikeskkonnale kogu lepingu kehtivuse perioodiks. Täitja edastab tellijale ligipääsuks vajalikud andmed (kasutajatunnus, parool vms).
   9. Lepingu eseme vastuvõtmisel allkirjastatakse üleandmise-vastuvõtmise akt, millega antakse lepingu ese tellija kasutusse, märgitakse ära täpne üleantav ese ning vajadusel muud olulised tingimused.
   10. Täitja kohustub tagama lepingu eseme tarnimisel lepingu eseme ja lahenduse täieliku tööks valmisoleku vastavalt lepingu tingimustes sätestatule.
   11. Tellijal on pärast täitja tarnet 10 kalendripäeva aega kontrollida vastuvõtmiseks esitatud lepingu eseme lepingutingimustele vastavust.
   12. Juhul, kui lepingu esemes ilmneb vigu, puudusi või lepingu ese ei vasta kokkulepitule, siis esitab tellija 5 tööpäeva jooksul puuduse või vea avastamisest arvates täitjale kirjaliku pretensiooni puuduste ja vigade kohta.
   13. Täitja kohustub tagama kõikide puuduste viivitamatu ja tasuta kõrvaldamise või puuduste kõrvaldamise võimalusel asendamise uu(t)e, lepingu tingimustele vastavate seadmetega. Juhul, kui tootetoe perioodil ilmnenud puuduste kõrvaldamine kestab enam kui vastava taseme tootetoe tingimustes määratud aeg, pikeneb puuduste kõrvaldamiseks kulunud aja võrra ka tootetoe periood.
   14. Tootetoe käigus vahetatud seadme(te)l on üheaastane kohapealne garantii uu(t)e seadmete paigaldamisest arvates.
   15. Tootetoe käigus vahetatud seadme(te) omandiõigus läheb täitjalt tellijale üle seadme vastuvõtmise hetkest.
   16. Tellija ei tagasta täitjale salvestusseadmeid (kõvakettaid, välkmälusid jmt).
   17. Kõik rikked, puudused ja nende ajaline kestus fikseeritakse vastavate kontaktisikute poolt e-posti teel või veebis asuvas iseteeninduskeskkonnas.
2. **Maksumus ja arveldamine**

3.1 Hankelepingu maksumus on \_\_\_\_\_\_\_\_ eurot ilma käibemaksuta. Käesolevas punktis sätestatud hind on lõplik hind, mis kuulub tellija poolt vastava lepingu eseme eest tasumisele, sisaldades muuhulgas intellektuaalomandi õiguste tasusid, kui need kohalduvad.

* 1. Tellija tasub täitjale kogu lepingu esemeks oleva tootetoe perioodi eest ette täitja poolt esitatud arve alusel. Täitja esitab arve pärast tootetoe perioodi algust ning üleandmis-vastuvõtmise akti allkirjastamist poolte poolt.
  2. Täitja saadab tellijale Eesti e-arve standardile vastava e-arve. E-arves peab lisaks standardis nimetatud andmetele olema toodud tellija kontaktisiku perekonnanimi, riigihanke viitenumber, hankelepingu number ja hankelepingu osa viitenumber (15-kohaline). E-arve tuleb saata e-arvete operaatori kaudu. E-arve loetakse laekunuks selle e-arvete operaatorile laekumise kuupäevast.
  3. Maksetähtaeg on 21 kalendripäeva.

1. **Vastutus**
   1. Täitja vastutab lepinguliste kohustuste rikkumisel. Kohustuse rikkumisel on teisel poolel õigus kasutada kõiki seadusest või lepingust tulenevaid õiguskaitsevahendeid vastavalt võlaõigusseadusele.
   2. Tellijal on lisaks mujal lepingudokumentides sätestatule õigus nõuda täitjalt leppetrahvi järgmistel juhtudel:
      1. kokku lepitud tarneaja (so tootetoe aktiveerimine) ületamisel kuni 0,25% hankelepingu kogumaksumusest iga viivitatud kalendripäeva eest iga vastava juhtumi korral, kuid mitte rohkem, kui hankelepingu kogumaksumus;
      2. lepingu olulise rikkumise korral kuni 5% hankelepingu kogumaksumusest iga rikkumise eest. Täitja poolse olulise hankelepingu rikkumise korral ei pea tellija määrama täitjale lepingu täitmiseks võlaõigusseaduse §-s 114 nimetatud täiendavat tähtaega ning tellijal on muu hulgas õigus hankeleping üles öelda või hankelepingust taganeda.
   3. Nõuetekohase esitatud arve tasumisega viivitamisel on täitjal õigus nõuda ja tellijal kohustus maksta viivist kuni 0,1% tähtaegselt tasumata summalt iga viivitatud kalendripäeva eest, kuid mitte rohkem kui tähtaegselt tasumata summa.
   4. Oluliseks rikkumiseks loevad pooled lisaks võlaõigusseaduses sätestatule muuhulgas:
      1. mõjuva põhjuseta lepingu täitmise katkestamine või täitmisele mitte asumine;
      2. valeinfo esitamine;
      3. lepingu täitmiseks vajalike õiguste (sealhulgas load, litsentsid, intellektuaalse omandi õigused) puudumine;
      4. intellektuaalse omandi õiguste ja nende kasutamise tingimuste rikkumine;
      5. konfidentsiaalsuskohustuse rikkumine;
      6. lepingujärgsete kohustuste korduvat (vähemalt kahel korral) täitmata jätmist;
      7. tähtaegselt lepingu täitmata jätmist selliselt, et tehnilises kirjelduses sätestatud eesmärgi täitmine ei ole enam tähtaegselt realistlik;
      8. lepingujärgsete kohustuste üleandmine kolmandale isikule ilma tellija digiallkirjastatud nõusolekuta.
   5. Juhul, kui käesolev hankeleping öeldakse üles täitja süü tõttu, kohustub täitja tagastama tellijale juba tasutud, kuid kasutamata jäänud teenuste perioodi eest tasutud summa.
   6. Lepingu täitmisel peab täitja ja tema töötajad või lepingupartnerid järgima veebiaadressil <https://www.smit.ee/et/hanked> avaldatud infoturbekorda.
2. **Lepingu kehtivus**
   1. Leping jõustub allkirjastamisel ja kehtib lepinguliste kohustuste täitmiseni.
   2. Leping loetakse lõppenuks pärast kõigi lepingust tulevate kohustuste/võlgnevuste likvideerimist.
   3. Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima pärast lepingu lõppu.
3. **Täitja kinnitused**
   1. Täitja avaldab ja kinnitab, et:
      1. ta on lepinguga tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      3. ta on tutvunud lepingu lahutamatuks osaks olevate SMIT-i käsunduslepingu üldtingimustega.

6.2 Täitja esitab hankelepingu täitmise alustamise ajaks iga oma alltöövõtja nime, registrikoodi, kontaktandmed, teabe nende seaduslike esindajate kohta ning alltöövõtulepingu nimetuse, kuupäeva, numbri ja summa. Samad andmed esitab täitja hankelepingu täitmisel lisanduva alltöövõtja kohta

*Leping on allkirjastatud digitaalselt.*

**Lepingu lisa. Üleandmise-vastuvõtmise akti vorm**

Alus (*täida need read, mis kohalduvad):*

Riigihanke viitenumber: ….

Riigihanke nimetus: …

Hankeleping nr …., sõlmitud …. a.,

Hankelepingu osa viitenumber (15-kohaline): …

Käesolevaga annab ………….. (täitja *ettevõtte nimi*) üle ning ……… (tellija *asutuse nimi*) võtab vastu (edaspidi lepingu ese):

1. …….. (*täida lepingu esemest tulenev võimalikult detailne sisu):*

* *Tootekood, seerianumber, kogus, kirjeldus jne*
* *Ühik- ja kogumaksumus*
* *Vajadusel täida allolev tabel*

|  |  |  |  |  |  |  |  |
| --- | --- | --- | --- | --- | --- | --- | --- |
| *Tootekood* | *Kirjeldus* | *Tootetoe periood* | *Kogus, tk* | *Seerianumber* | *Toote maksumus, km-ta* | | *Tootetoe maksumus, km-ta* |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
| *Maksumus kokku km-ta:* | | | | | |  | |
| *Maksumus kokku km-ga:* | | | | | |  | |

1. ………(dokumentide loetelu).

Üleantava lepingu eseme kogumaksumus on *……………….* eurot (lisandub käibemaks).

………………. (täitja *lepingujärgse kontaktisiku nimi)* kinnitab, et lepingu ese on üle antud tähtaegselt, vastavalt lepingus sätestatud tingimustele.

…………….. (tellija *lepingujärgse kontaktisiku nimi)* kinnitab, et vastuvõetud lepingu ese vastab lepingus sätestatud tingimustele ning lepingu ese on üle antud ja vastuvõetud vastavalt lepingus sätestatud tähtajale ja tingimustele.

*Käesolev üleandmise-vastuvõtmise akt on allkirjastatud digitaalselt.*